Boðanesheimið Fyrstu húsfólkini fluttu inn í Boðanesheimið í desember 2012. Arkitektarnir Albert Isfeldt og Gudmund Hansen hava teknað heimið, og er tað inrættað í tveimum hæddum við 4 búeindum. Boðanesheimið hýsir 64 pensionistum við ellisbrekum, varandi sjúkum og sum hava tørv á røkt. Niðriundir húsast 24 fólk í Strandarlon. Uppiá eru 3 búeindir: Traðarlon, sum hýsir 24 fólkum, Boðalon, sum hýsir 12 minnisveikum fólkum og Hólmslon, sum er serlig búeind bygd til at hýsa 4 frontaldementum. Í stóru felagslonini er stórkøkur, matarhøll, virkis- og venjingarstova og fyrisiting. Hugsjón og setningur Boðanesheimið-vítt til veggja og rúmd fyri nýhugsan og nýskapan. Í heiminum verður dentur lagdur á: • at liva eitt lív, sum gevur meining og varveitir samleikan hjá húsfólkunum • at fakliga dygdin av veittum tænastum verður sett í hásæti • at heimið áhaldandi verður við til at menna heilsufremjandi og fyribyrgjandi tiltøk til heimabúgvandi pensionistar • at starvsfólkini og húsfólkini í heiminum trívast, mennast og hava tað gott. Boðanesheimið er merkt av tryggum og heimligum umhvørvi. Afturat tí er samsjóðað eitt starvslið til heimið, sum við støði í lívsøguni hjá húsfólkinum • fakliga veitir dygdargóða røkt og umsorgan • stimbrar eginumsorgan • stuðlar einum virknum gerandisdegi